આજે કોઇપણ કોર્પોરેટ કંપનીની મુલાકાત લેશો તો તમને જોવા મળશે કે તમામ ડિરેક્ટર્સ પોતપોતાનું કામ કરતા રહેતા હોય છે પરંતુ તેમની વચ્ચે ભાવનાત્મક સંબંધ હોવાની શક્યતાઓ અત્યંત ઓછી હોય છે. પરંતુ યલો ડાયમંડના તમામ ત્રણ ડિરેક્ટર્સ એટલેકે અમિત અને અપૂર્વ કુમાત તેમજ અરવિંદ મહેતા વચ્ચે કુટુંબ ભાવના અત્યંત મજબૂત છે. દરરોજના નક્કી કરેલા વારા અનુસાર એક ડિરેક્ટરના ઘેરેથી રોજ બપોરે ગરમાગરમ ટીફીન ઓફીસ બોય લઇ આવે છે અને પછી બોર્ડ રૂમમાં પ્લેટમાં પીરસીને આ ત્રણેય ડિરેક્ટર્સ સાથે મળીને લંચ કરે છે.